Kuhmon kamarimusiikki

Kuhmon Kamarimusiikki on Kuhmossa vuosittain heinäkuun lopulla järjestettävä kamarimusiikin festivaali. Se on Suomen suurin kamarimusiikkijuhla ja myytyjen pääsylippujen määrässä mitattuna Suomen viidenneksi suurin festivaali.

Kaksiviikkoisen juhlan aikana kuullaan päivittäin keskimäärin viisi konserttia, joissa noin 150 suomalaista ja kansainvälistä muusikkoa esittää sekä kamarimusiikin klassikkoja että harvinaisuuksia ja uutta musiikkia. Korkean tasonsa lisäksi Kuhmon Kamarimusiikki on tullut tunnetuksi välittömästä ilmapiiristään, niin sanotusta Kuhmon hengestä.

Festivaali järjestettiin ensimmäisen kerran heinäkuussa 1970. Sen perustaja oli sellotaiteilija Seppo Kimanen, ja hän johti juhlaa vuoteen 2005 asti. Kuhmon Kamarimusiikki kuuluu Finland Festivals -tapahtumiin.

Vuodesta 2005 taiteellisena johtajana toimi Vladimir Mendelssohn, joka oli kuulunut festivaalin taiteilijoihin 1980-luvun alkuvuosista lähtien. Hänen kuolemansa jälkeen vuonna 2021 taiteellisiksi johtajiksi valittiin viulistit Minna Pensola ja Antti Tikkanen.

Lähteet

Kirjallisuutta

Aiheesta muualla 
 Kuhmon kamarimusiikin kotisivut.

Klassisen musiikin tapahtumat Suomessa
Kamarimusiikki